《送岳阳陈倅秩满还朝八首 其七》
宋代·廖行之

舍人趣治装，驱车将东之。两载贤辙淹，一朝万里驰。

洪惟德器远，自是廊庙姿。宁须佩刀祝，已动宣室思。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。